The Centurion » Blog Archive » Voorkom mediese foute
Die Pretoria Oos Hospitaal noem 'n paar dinge wat jy in die dokter se spreekkamer kan doen om te help om mediese foute te voorkom.
Eerlikheid: Onthou, die dokter is net 'n mens en kan nie gedagtes lees nie, as jy voel jy vind nie aanklank by hom of haar nie, beëindig die konsultasie eerder as wat jy nie openlik jou probleem kan bespreek nie en inderwaarheid die dokter om die bos lei.
Wees reguit: Die dokter is nie 'n terapeut nie en het beperkte tyd en insig as dit by nuanses en innuendo's kom, hy of sy wil weet waarmee hul kan help om so gou as moontlik vir jou 'n werkbare aanvaarbare diagnose en behandelingsplan daar te stel.
Dit is die pasiënt se reg om vra te vra oor elke aspek van die konsultasie sodat daar nie wedersydse misverstande plaasvind nie.
Duidelikheid: As jy jou probleem gekommunikeer het, beskryf al jou simptome en verwante klagtes soos wat jy sin daarvan kan maak, moenie as jy noukeurig uitgevra word kort-af antwoord, vaag wees of selfs dink dat die dokter dit moet uitpluis nie want hy't die mediese opleiding.
Vertroue: Hierdie is 'n belangrike punt en is van wedersydse belang, laat die dokter toe om jou te ondersoek en te behandel en glo hy sal die beste in sy vermoë doen om jou te help (anders geld die eerste punt) want dan sal hy jou vertrou met die inligting wat hy by jou kry en tydens die behandeling aan jou weergee. Dit is die dokter se plig om dokterpasiënt konfidensialiteit te respekteer.
Opvolg: Dit is die pasiënt se plig om op te volg indien hy nie beter word, tevrede is met die vordering of onsekerheid het oor enige aspek van sy behandeling na die konsultasie nie.